
**SÜTTŐ Község Önkormányzata**



2543 Süttő, Templom tér 9.

e-mail:titkarsag@sutto.hu

Tel.: (33) 474-360

Tel.: (33) 503-780

Web.: www.sutto.hu

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**FELHÍVÁS EBÖSSZEÍRÁSRA!**

**Tisztelt Lakosság!**

Az állatok védelméről és kíméletéről szóló 1998. évi XXVIII. törvény 42/B § (1) bekezdés értelmében a települési önkormányzatnak háromévente legalább egy alkalommal ebösszeírást kell végeznie.

Süttő Község közigazgatási területén **2025. 03. 15.- 2025. 04. 30.** közötti időben történik meg a település közigazgatási területén tartott, 3 hónapnál idősebb ebekre vonatkozó adatkérés és összeírás.

Az összeírás célja

* a településen tartott kutyák adatainak, tulajdonosaik, illetve tartóik elérhetőségének nyilvántartása a Nemzeti Élelmiszerlánc-biztonsági Hivatal által vezetett ebnyilvántartásban,
* a veszettség elleni védekezés,
* az állatok tulajdonosai, tartói és más személyek jogainak, személyes biztonságának és tulajdonának védelme, valamint
* állatvédelmi feladatok ellátása érdekében.

Az önkormányzat törvényben előírt feladata a beérkezett adatok összevetése a Nemzeti Élelmiszerlánc-biztonsági Hivatal által vezetett ebnyilvántartásban szereplő adatokkal, és az eltéréseket jelzi a NÉBIH-nek.

Ezúton is felhívom az ebtartók, ebtulajdonosok figyelmét, hogy 2020. január 1. napjától minden négy hónaposnál idősebb eb csak transzponderrel (microchip-pel) megjelölve tartható. Kérem, hogy a még meg nem jelölt ebeket szíveskedjenek állatorvosnál megjelöltetni.

**Felhívom az eb tulajdonosok figyelmét, hogy a mellékelt nyilatkozatot 2025. 04. 30.-ig kitöltve és aláírva juttassák vissza** a Polgármesteri Hivatalba vagy postai úton a Süttői Polgármesteri Hivatal 2543 Süttő, Templom tér 9. címre, illetve beküldhető e-mailban is a [titkarsag@sutto.hu](mailto:titkarsag@sutto.hu) címre.

**Fontos!** A nyilatkozat a hétvégi házaknál, pincéknél tartott ebekre is vonatozik!

**Az ebösszeírás során az ebtulajdonosok és – tartók számára az adatszolgáltatás kötelező, akik azt nem teljesítik, 75.000,-Ft összegű állatvédelmi bírsággal sújthatók.**

A „NYILATKOZAT” letölthető a https://sutto.hu oldalról, illetve beszerezhető a Polgármesteri Hivatalban.

Styeczné Padányi Mónika

jegyző